lflage/wiki-talks huggingface dataset:
Vita:Gótika

message: Forrás: Magyar műemlékvédelmi abc, és saját kútfő
A műemlékvédelmi abc-ből ugye nem szó szerint van kimásolva, mert azt nem szabad, csak ha elég régi könyv. Picit át kell fogalmazni. :) A szegedi templomról szerintem vagy a Szeged szócikkben kellene írni, vagy egy külön szócikket érdemelne, főleg, ha képek is lesznek róla, ide pedig egy link kellene rá. Alensha 2005. március 23., 23:22 (CET)
Az építészet emlékeit rakhatom abc-sorrendbe? (jobban nézne ki, de lehet, hogy ez csak az én mániám). Alensha 寫 词 2005. december 12., 15:02 (CET)
Speciel a műemlékvédelmi abc-t nem ismerem, de a szöveg egy része a netről származik (a nem magyar vonatkozású rész az, amit én írtam)később derült ki, hogy egy az egyben a művészet története című könyv szövege. nem először Lily15 2005. december 12., 15:11 (CET)
U.I. nyugodtan, nekem is eszembe jutott, de aztán elsikkadt a Westminster-apátság helyesírásáról szóló polémia közben.
thread_title: Forrás

message: nem lehetne jelölni kiemelt szócikknek? szerintem szinte mindent tartalmaz, képek elfogadhatóak, linkek kielégítőek, vélemény?
replies: text: Szerintem korai, ezen még van mit javítani.--Linkoman 2006. március 29., 17:28 (CEST)

text: Szerintem is korai... még van mit javítani rajta... de ha ilyen tempóban javul, szerintem a hétvégére már megérik! :-P --Peda ☎ 2006. március 29., 17:42 (CEST)

text: ok... csak 1 5let volt. ---by SSDB- 2006. március 29., 17:44 (CEST)
Sztem a gótika ÉPÍTÉSZETI forrása zűrös: nincsenek átmeneti stílusú épületek, a St.Denis-i katedrálist tervező apát hirtelen elkezd vektorsokszögeket szerkeszteni, oldalerőket addig nem látott ferde pillérekkel felvenni, elkezdi a kő határfeszültségét szinte teljesen kihasználni ... és mégsem dőlt össze. Honnan ered ez a sok ISMERET??? Egyik napról a másikra? Azután miért Notre-Dame a neve minden egyes gótikus katedrálisnak Ile-de-France-ban, mire mutat ez? Nem kellene megemlíteni az ezekkel kapcsolatos népszerű feltételezéseket is? (t.i. hogy 1. a TEMPLOMOS LOVAGREND alapítói hozták ezeket az ismereteket a jeruzsálemi Templom titkos kincstárából; 2. a keresztre feszítés után Mária - Notre-Dame - és Magdolna Franciaországba utazott, vagyis Notre-Dame szentföldi eredetet szimbolizál: ezek a katedrálisok szentföldi eredetű tudást hordoznak, stb.) Dezső László vita 2013. április 18., 15:51 (CEST)
thread_title:  Kiemelt szócikknek 

message: Vélemény? sztem kiemeltnek mehet ---by SSDB- 2006. március 29., 17:27 (CEST)
replies: text: Ugyan még háromszorosára is lehetne duzzasztani, de egyébként egyetértek a jelölővel. --NZs 2006. április 17., 19:53 (CEST)
replies: text: :Háromszor háromszorosra is lehetne, de akkor már külön kellene venni részeket (mint az angolban). Viszont rövid egy fejezet a neogótikáról még jöhetne. --Hkoala 2006. június 17., 20:38 (CEST)
replies: text: ::Sztem gyengén illusztrált; kevés a forrás; a Gótikus képzőművészet rész sokkal hosszabb is lehetne és túl bő a végén a listázás. NCurse üzenet 2006. július 21., 22:30 (CEST)

text: Idehozva referálásból. NCurse üzenet 2006. július 25., 08:44 (CEST)
thread_title: Referálás eredménye
Vita:Neumann János

message: Valaki (aki ért hozzá, mert én belőle egy kukkot sem) írja meg, illetve írja bele a Neumann-szócikkbe a játékelméletet, mert anélkül egyhén szólva hiányos.  OsvátA. 2005. március 24., 20:06 (CET)
thread_title:  Játékelmélet 

message: Hozzafűzve a szócikkhez, egyéb bővítéssel együtt. Ercsaba74 2006. február 27. 10:18 (CET)
thread_title:  Minimax elv 

message: Február 8-án Neumann halálának 50. évfordulója lesz. Jó lenne addigra felhozni kicsit a cikket. Bináris 2006. december 30., 22:35 (CET)
replies: text: (Jó, több, mint öt hét, de a figyelemfelkeltés volt a lényeg. :-) Bináris 2006. december 30., 22:36 (CET))
Megtettem a kvantummechanika részét (angolból). Annak logikai részét nem tudom, mennyire igaz, az előtte lévő részben nem nagyon lehet hiba. -- Árpi (Harp) ✎ 2007. január 8., 14:18 (CET)
Csupán családtörténeti érdekesség, ha már bekerült a házasságkötés dátuma Dán Klárával, talán érdemes megemlíteni legalább az első mondatot: DK édesapja Dán Károly volt, az újpesti Pannónia Báránybőr-nemesítő és Kereskedelmi Rt. alapítója (1929) és vezérigazgatója, aki az édesapja, Diamant Samu szűcsmester szőrmeüzemét fejlesztette tovább a testvéreivel (Dán-fivérek)együtt. Világhírű, nagy gyár volt, az ő szabadalmuk a Pannofix, amit vettek mint a cukrot minden kontinensen. Klára nővérével még találkoztam Londonban 1984-ben ('38-ban ment ki a családjával), előtte halt meg Stadler Kamilla, a Dán-lányok édesanyja, Dán Károly pedig 1939-ben, az USÁ-ban (a lányánál volt + üzleti úton)
thread_title:  Ötvenedik évforduló lesz öt hét múlva! 

message: A témában az angol nyelvű szócikk külön bekezdésben foglalkozik nem kevesebbet állítva, minthogy neki köszönhető a DNS-lánc struktúrájának felfedezése replikációs-elmélete kidolgozása révéén. Ezzel összefüggésben a komputervírusok atyjaként is emlegetik. Tisztelettel kellene egy olyan koponya előtt adóznia a Wikipédiának, akiről csak áhitattal beszéltek kollégái.
thread_title:  A DNS-lánc felfedezése 

message: A bevezetőben ez állt: zsidó származású magyar matematikus. Nem hiszem, hogy a zsidó származás említése sorrendben fontosabb a magyar származásnál, ezért javítottam. A zsidó származásra a szócikkben kellene kitérni, amennyiben ez ismert tény, és amennyiben annak volt számára jelentősége. Evangélikus gimnáziumba járt. - Orion 8 vita 2018. január 11., 00:03 (CET)
Egyetértek. Bináris ide Kelt: Wikipédia,  2018. január 11., 07:44 (CET)
thread_title:  Származása 

message: A rész copypaste volt innen - (szakaszcím: Neumannra a halálos ágyánál is „vigyáztak”).
Átfogalmazva még jó is lehet, megadva a Marx György-féle forrást. – Pkᑌᘗᖾᐁᐧᐦᑕᒪᑫᐃᐧᐣ 2018. május 16., 19:17 (CEST)
thread_title:  Anon: Marx György írja róla, hogy ...
Vita:Szűrös Mátyás

message: Így jobb? Átírtam egy kicsit. Talán szakszerűbb. Ha találtok valamit, írjátok le, mi nem jó a szócikkben. Cassandro Hmmm... 2005. 03. 25., 01:26 (CET)

message: Testvére könyvében csak annyi szerepel róla, hogy 4 évvel idősebb Ivánnál, meg hol tanult. Az angol szócikkben vannak megnevezve a gyerekek: Mátyás, Iván és a féltestvérük. A kereső mutat pár találatot az ifjabb Mátyásra. -- Ulrich von Lichtenstein vita 2017. március 30., 07:45 (CEST)
thread_title:  Ifj. Szűrös Mátyás
Vita:Berkenye (Nógrád megye)

message: Van ilyen nevű növény is (egyértelműsítés nem kellene?). Gubb
Mindenképpen kellene, a Berkenye (Sorbus) genusból több faj is él magyarországon, nem is beszélve a számtalan hibridről. (madárberkenye, barkóca berkenye, lisztes berkenye) --Gnomon 2005. május 12., 10:38 (CEST)
Nahátakkor. Irgumburgum.  Gubb 2005. május 12., 10:50 (CEST)

message: A XX.sz Berkenyén is hagyott nyomokat.
A Vác Ipolyság, Balassagyarmat vasútvonal építése.
A két világháború. A hősi halottak emléke.
A helyi lakosság egy részének meghurcolása.
Felvidéki családok letelepítése az államközi lakosságcsere keretében.
1956 berkenyei meghurcoltjai.
Tisztelettel Ocsovai András.
thread_title:  Berkenye történetének kiegészítése.
Vita:Orkok

message: Ez halál komoly, hogy a vologh segget jelent? :-D Alensha 2005. március 26., 21:45 (CET)
Fogalmam sincs, ha jól emlékszem, ezt Kristoof barátunk illesztette be. A jó ég tudja, honnan vette, lehet, hogy kamu vagy vicc, de mivel egyrészt a többi szerkesztése és szómagyarázata komoly, másrészt pedig nem ismerem a forrását, jóindulattal feltételezem, hogy tudja, mit ír. Ha valaki tud valamit erről, jelezze. Gubb 2005. március 26., 21:54 (CET)
replies: text: Rákerestem erre a vologh szóra és a segg összes általam ismert angol szinonimájára, de semmit nem talál. (Pedig nem lenne rossz, ha egy ilyen magyaros hangzású szó benne lenne a GYU-ban :) Alensha 2005. március 26., 21:58 (CET)

text: Hát lehet hogy vicc. Fenetudja. Ha nagyon bánt vagy nem bízol benne, tedd kommentbe vagy töröld, én nem tudom eldönteni, mi legyen vele. Gubb

text: Felőlem maradhat... Alensha 2005. március 26., 22:23 (CET)
Miért lett többes számú a cikk címe? – KovacsUr 2007. január 10., 23:11 (CET)
A szócikk nagyrészt a Tolkien-féle orkokról szól, a Warhammeres, Warcraftos és Dungeons and Dragonsos orkokat épp csak megemlíti (bár ezeket, ugye, Tolkien orkjai ihlették). Ugyanakkor hivatkozik egy nem létező lapra: Ork (Középfölde).  Átmozgathatjuk oda az anyagot, de akkor ez a cikk ugyancsak rövid lesz... - Don golgi 2007. április 14., 13:08 (CEST)
thread_title: SEGG

message: Ideje lenne eldönteni, a cikk címe többes számban vagy egyes számban legyen... mindenki ide-oda nevezgeti, ahogy éppen jobbnak ítéli. Mivel a többi középföldei nép is többes számban van (Tündék, Törpök, sőt Wargok), ezért én itt is a többes számot támogatnám... avagy a többit kell átnevezni egyes számba. - Don golgi 2007. július 18., 01:37 (CEST)
A Legtöbbször Átnevezett Szócikk :) - Don golgi 2007. október 31., 00:23 (CET)
thread_title:  Többes vagy egyes szám? 

message: Bocsi, a Tolkien orkjai fejezetet lenyúltam, és csak a legfontosabb, ide illő részeket hagytam itt. A többit átvittem az Ork (Középfölde) szócikkbe. Remélem, senkinek nincs ezzel szemben ellenvetése. További szép cikkírást! Vargamate vita 2009. október 24., 21:14 (CEST)
thread_title: Ork (Középfölde)

message: A kelta nyelveken viszont 'disznó'-t jelent az orc (vö. lat. porcus). (Tegnap megnéztem A gyűrűk ura első részét, egész jó kis mesefilm, csak túlzottan vontatott, feleslegesen hosszú. Ugyanez belefért volna 2 órába is, és sokkal élvezhetőbb lenne. Ezzel együtt tetszett.) --Mex 2012. augusztus 20., 12:58 (CEST)
thread_title: Disznó
Vita:Orgona (hangszer)

message: Figyu, az Orgona az egy virág neve is! Egyértelműsítő lap kéne!
--Rodrigó 2005. március 27., 20:23 (CEST)
Való igaz! Kösz a figyelmeztetést, átmozgattam. Van tipped, hogy vajon honnan szerezhetnék jogtiszta képeket a témában? A "saját" hangszeremről vannak fotóim itt, de hát ez messze nem a hangszerkészítés csúcsa sajnos... --KoBa(k) 2005. március 30., 15:10 (CEST)
Pedig az Orgonának, mint hangszernek, nincs semmi köze a virághoz, vagy mégis?
Ha a Gugliban rákeresek (magyarul) az orgonára mint hangszerre, elsőre ez a cikk jön elő. Nagyon jól meg kéne írni. (Az "orgonisták" fejezet már OK :) ) --Villanueva 2006. február 28., 09:10 (CET)

message: Nincs a cikkben feltuntetve, hogy 9040 sipja van osszesen a szegedi domtemplom orgonajanak, melynek koszonhetoen Europa masodik legnagyobb orgonaja (vagy mar csak a harmadik?).
thread_title:  A szegedi domtemplom orgona sip mennyisege
Vita:Blaise Pascal

message: Ez nyilván egyszerűen egy rossz, és félbehagyott fordítás. A kúp alakú részek pedig valószínüleg: csonkakúp. OsvátA. 2005. március 28., 00:31 (CEST)
Közben megnéztem, valószínűleg a kúpszeletekről van szó (a geometria nem szakterületem, a projektív különösen nem, így csak 99%-os bizonyosságom van). Valószínűleg a "conic section" ("kúpos rész, szelet = kúpszelet") kifejezést ferdítette félre a kedves cikkíró. Gubb
thread_title: Fordítás

message: A másik csővel és ugyanannak a higanynak egy részével felmentünk a Puy-de-Dome tetejére, amely körülbelül ötszáz öllel [toise-zal] magasabb a Minimes-nél [1 öl=1,949 m].
Vagy az 500 öl nem igaz, vagy 1 öl nem 2 méter. Aligha 1000 méter magasra mentek föl... Utána tud nézni valaki ezeknek a mértékegységeknek? (mindjárt megnézem a cikk más nyelvi verzióiban) misibacsi 2007. november 17., 10:26 (CET)
thread_title:  mértékegység-probléma 

message: Az Université Blaise Pascal alábbi oldalán olvasható, hogy ....„kis ügyességgel gyököt is lehetett vonni”. 
http://cerhac.univ-bpclermont.fr/article82.html  Ez a link a források között szerepel.
– Tulipanos vita 2016. november 22., 23:18 (CET)
replies: text: Akkor visszateszem a cikkbe, ha még nem került vissza. misibacsi*üzenet 2016. november 23., 06:15 (CET)
thread_title:  Mechanikus számológép/Pascaline
Wikipédia-vita:Hanganyagok használata

message: Saját generálású MIDI ( .mid ) formátumú állományt feltölthetek?
gg630504 2005. március 30., 01:23 (CEST)
Mivel a formátum szabad, és tudtommal nincs más megfelelő forma, szerintem nyugodtan, bár nem tudom, hogy viselkedik rá a Wikipédia és a browserek. Próbáljuk ki. Mindenképp írd be a file lapjára, hogy te vagy a szerző! --grin ✎ 2005. március 31., 13:14 (CEST)
Kipróbáltam. A Wikipédia feltöltéskor sikeresen azonosította mint hang. A 'szokásos' media: hivatkozással működik. Böngészőm pedig meghívta az aktuális lejátszót.
gg630504 2005. április 1., 21:15 (CEST)
DSS formátumú hangot hogyan lehet felhasználni/módosítani a megfelelőre?
Ez egy Olympus termék formátuma:
A hatékony DSS adattömörítési módszer akár többórányi rögzítést tesz lehetővé. Megjegyzései mellett tárolja a hangrögzítő a rögzítés dátumát és időpontját is. Amivel több a digitális hangrögzítő, mint egy normál szalagos berendezés, hogy hangfájlokként tárolja a szöveget, amelyek kábel segítségével egyszerűen letölthetőek a számítógépre, ahol azokat tárolhatja és rendszerezheti, illetve e-mail formájában elküldheti.
Mesüge 2005. április 4., 13:27 (CEST)
thread_title:  MIDI?
Vita:Sinclair ZX Spectrum

message: * Magyarországon valóban volt, 1986 körül, pár évig.
* Más országokról nem tudok, hogy lett volna ilyen kísérlet. További infó?
* Nem csak TV hangcsatornáján, hanem rádión keresztül is. Először egy kis teljesítményű adóval Budapesten, majd a 3. műsorban ( Bartók, OIRT sávban ).
replies: text: gg630504 2005. március 30., 04:04 (CEST)
Beírtam a cikkbe, de te is megteheted. ;) --grin ✎ 2005. március 31., 13:11 (CEST)
thread_title:  Programsugárzásról 

message: Javaslatom, hogy a személyi számítógép besorolást javítsuk át hobby számítógépre (lásd még a SAM Coupé szócikket). Ezzel megkülönböztetnénk a vállalati felhasználásra szánt IBM PC-ktől, illetve ez jelezné, hogy otthoni, hobby feladatokra inkább alkalmas kisgépről van szó. A hobby számítógép kifejezést én az angol home computer szóbol származtatom. Az angol oldal szerint: "A home computer was a class of personal computer".
Szerintem ebbe a kategóriába tartoznak a következő gépek (a teljesség igénye nélkül): Commodore 64, Commodore Amiga 500, Enterprise 128, Videoton TVC, Primo, Sinclair ZX81, Atari 800XL, Amstrad CPC, Oric stb.
Továbbá, kaphatna a szócikk egy Számítógép infobox-ot (lásd még a SAM Coupé szócikket). Ebben egy rövid összefoglalót írhatunk a számítógépről, és a Típuson keresztül, egy oldalon összelinkelhető az összes, hasonló kategóriájú gép.
Asimo vita 2009. január 8., 09:53 (CET)
Dehogy volt meglehetősen megbízható a programok betöltése... :-) SirVivor vita 2011. április 29., 12:43 (CEST)
Gyártottak hozzá mágnesszalagos adatrögzítőt (microdrive). Ez lépés volt a könnyű, hordozható adatgyűjtő eszközök világába. Nem fokoznám le a  gép fontosságát, mert hivatali célokra is használták (lásd: Mikroszámítógép Magazin). Nagyon sok szakmai programot kidolgoztak rá; többet, mint az Iskolaszámítógépre. MZ/X vita 2012. április 21., 21:47 (CEST)
thread_title:  Számítógép típus 

message: Tudomásom szerint 4,3 MHz órajellel működött, mint a színes televízió színsegédvivője (subcarrier). MZ/X vita 2012. április 21., 21:34 (CEST)
thread_title:  Órajel
Vita:Zalán (keresztnév)

message: Akkor mi van, ha valakinek a vezetékneve: Zalán?  OsvátA. 2005. március 30., 08:27 (CEST)
Ugyanaz, mint ha a vezetékneve László, Miklós stb. --kla 2005. március 30., 08:40 (CEST)
Értem. OsvátA. 2005. március 30., 08:44 (CEST)

message: Egyre több újszülött kapja keresztnévként a Zalán nevet.
Sokan vannak akik keresik a nem szokványos,de magyar neveket.
Íróink, költőink sok ilyen nevet elevenítettek fel munkáikban. 
Elterjedőben van Gárdonyi "Zéta" névalkotása is.
Lassan megszokottá válnak Hunor, Csongor,Örs, Levente, Botond neveink is.
A nem szokványos, de magyar nevek kiemelkedő példájának tekinthető a szláv vagy török eredetű Zalán is.
thread_title:  Zalán
Vita:Tabu

message: A taburól nem beszélni nem szabad, hanem megtenni nem szabad.
Fontos, hogy a tabu nem egyszerű tilalom, amelynek megszegése banális, múló lelki ügy, hanem a tabu ellen való vétek súlyos megrázkodtatással, esetleg halállal járó súlyos lelki konfliktust okoz.
A tabu tehát olyan erkölcsi parancs, amit NEM szegnek meg, szemben a mores-sel, amelyet néha igen.
replies: text: Bátran tessék beleírni a cikk szövegébe! Váradi Zsolt 2005. március 31., 15:04 (CEST)
A tabu eredeti "vallásos" értelemben vonatkozhat személyre, helyre, tárgyra, cselekedetre, idôpontra, de szóra is. Eszerint tabu lehet valaminek a kimondása  is.
Madagaszkár szigetén a valláskutatás olyan extrém példáját találta a bizonyos idôpontokra vonatkozó "tabusításnak", hogy az év meghatározott napjain tilos volt világra jönni. A tabut megszegô csecsemôket vagy megölték, vagy sorsukra hagyták.        (Ungváry Ildikó 2005. okt. 6.)

message: azért nem javítom, mert ezekben nem vagyok 100% biztos.
* a tonga nyelv az nem tongai nyelv inkább?
* „muzulmánoknál a disznóhús fogyasztásának tilalma, zsidóknál a kóser étkezés szabályai” – ha már így egymás mellé tesszük, állhatna párhuzamban is; muzulmánoknál se csak a disznóhús tiltott, ha jól tudom, hanem van az ún. halal szabályrendszer, ami éppolyan összetett, mint a zsidóknál a kóser. tehát vagy írjuk azt, hogy „muzulmánoknál és zsidóknál a disznóhús”, vagy azt, hogy „a halal és kóser étkezés szabályai”.
* a jehova tanúi vallásban nem tudok róla, hogy tilos lett volna Isten nevének kimondása. tilos a zsidóknál volt régen, ott viszont nem Jehova, hanem YHWH, amit nem tudom, hogy ejtenek ki, de erős a gyanúm, hogy nem Jehova.
* a lent felsorolt tabutémák melyik társadalomban tabuk? a politikai vélemények nálunk, ahol a netes fórumokon fellelhető átlagember tetszőleges témától öt perc alatt jut el Gyurcsányig, biztos nem. nem hiszem, hogy a németeknél (vagy hol van Dortmund) annyira más lenne ez.
– Alensha  üzi 2007. november 20., 22:52 (CET)
YHWH = Jahve, de a középkorban tévesen Jehovának olvasták (Jehova tanúi gondolom most is). – Tgrvita•IRC•WP•PR 2007. november 20., 22:57 (CET)
Hát a világnak azon a részén a mássalhangzókat írták le, így aztán a magánhangzók ejtése sose egyértelmű, Volt például egy ilyen E betűs ország, ahol szintén... izé... megvan! Miskolc! Bináris ide 2007. november 20., 23:02 (CET)
thread_title: Pár észrevétel, avagy indoklása a lektorsablonnak, amit mindjárt ráteszek
Vita:Állatorvos

message: „még vidéken is elsősorban a kutyák és a macskák, vagyis a kisállatok ellátásából áll az állatorvos munkája.” -- Ezt azért vitatnám, keresztapám állatorvos és tele van munkával, tehenek, sertés, stb. 7000-es kisváros és a körülötte lévő falvak tartoznak hozzá. Alensha 2005. március 31., 22:04 (CEST)
Talán ő a kivétel. Tegyél egy próbát, és keress rá az állatorvosra a heurékában, vagy egyéb helyeken. Esetleg kérdezd meg a keresztapádat a kifogásolt mondatról.
Üdv. Mesüge 2005. március 31., 22:37 (CEST)

message: Mint újságcikk, tetszene, de ez inkább egy szomorú beszámoló az állatorvosok helyzetéről. Egy lexikontól mást vár egy laikus. --karmester 2005. november 15., 02:43 (CET)
"anyagilag megreszkírozni." helyett: kockáztatni? --karmester 2005. december 26., 21:12 (CET)
thread_title:  Több konkrétumot
Vita:MÁV 424 sorozat

message: Szerintem a Mávag (Magyar Állami Vas és Acél Gyár?) gyártotta. A Mávag talán 1956 után egyesült a Ganzzal, amely csak motorvonatokat gyártott.
Szerintem erről ne szavazzunk. Nézzünk utána (én utánanéztem..., bocs.) OsvátA. 2005. április 2., 20:14 (CEST)
Én nem szavazást javasltam, hanem kételkedtem. Jogosan.
Jó, hogy utána néztél. Mi lett volna, ah nem néztél volna utána?
Addig is, segítségként:
http://tastam.fw.hu/oldal26.htm
http://mek.oszk.hu/01900/01905/html/index2140.html
http://w3.datanet.hu/~ganzmoto/HunHist.htm
Üdv. Mesüge 2005. április 2., 21:32 (CEST)
Mávag=Magyar Állami Vas- Acél- és Gépgyár. FBöbe 2005. szeptember 1., 20:07 (CEST)
Hi!
Tettem fel még némi infót meg két képet, remélem nem gond.
elosieto-
thread_title: Untitled

message: Véleményem szerint a gőzmozdonyok (és egyéb gőzgépek) maximális teljesítményét meghatározni nehézkes dolog, mert több mindentől függ: a gépezet kialakításától, a fűtő fizikai erejétől és ügyességétől, továbbá az sem mindegy, hogy milyen hosszú időre vizsgáljuk és még attól is, hogy a kazánnak mennyi gőztartaléka volt.
Tisztelettel Pintér András
replies: text: Ebben teljesen igazad van. De mivel a szakirodalom és sokszor használ Le-t vagy kW-ot a teljesítmény leírásához, ezért a gözösöknél a szakirodalom által írt teljesítményre hagyatkozunk. Üdv, --Taurus1047.5 vita 2008. február 13., 22:23 (CET)
thread_title: Mozdonyok teljesítménye
Vita:II. János Pál pápa

message: II. János Pált boldoggá avatása után áthelyezték. Végső nyughelye a Szent Péter-bazilika altemplomában - felíratú képet át kellene nevezni Végső nyughelye a Szent Péter-bazilika altemplomában boldoggá avatása előtt-re.
Fénykép a végleges sírhelyről: http://orokvaros.network.hu/kepek/a_szt_peter_bazilika_ismertetessel/ii_janos_pal_sirja_ppii_tomb
replies: text: A kép alatti szöveg átírva "Végső nyughelye a Szent Péter-bazilika altemplomában a boldoggá avatása előtt" - megj. köszönöm a figyelmeztetéstPe-Jo vita 2012. október 19., 10:20 (CEST)
thread_title: Fénykép-probléma

message: * - első magyarországi egészalakos szobra – Antissimo vita 2008. április 3., 11:24 (CEST)
thread_title: Forrás

message: nem tudom h benne van e nics időm most elolvasni, de érdemes lenne átböngészni a HVG 2001-es évfolyamát, amiben egy posztmodern hiperrealista szobor van közölve, már nem tudom kinek az alkotása, de mindenesetre erős kritika, ráadásul már maga a kiállítás ténye botrány volt. Ezt bele lehetne még írni. SL vita 2009. június 30., 22:11 (CEST)
thread_title:  A kritikáihoz 

message: Tisztelt Szerkesztő!
lenne egy építő megjegyzésem:
Ezalatt elzarándokolt a híres stigmatizálthoz, Pio atyához, aki megjósolta neki, hogy egy napon övé lesz "a legmagasabb tisztség az Egyházban.".
A jóslás - okkult cselekedet, melyet a katolikus egyház elutasít. Ismerve Pio atya életét, soha nem jósolt. A Szentlélek által működő karizmákat használt, mint ismeret szava, prófécia.
Lehet, hogy a köznyelvben ez hasonlóképpen csapódik le, mégis gyökeresen mást jelent.
Szentlélekkel jósolni nem lehet.
Köszönöm, hogy elolvasta megjegyzésemet.
Üdv: Tf
thread_title:  Újabb megjegyzés 

message: A botrányos esetek tipikusan bulváros alcím, olyan, mint az érdekességek. Ha fontos dolog, akkor tessék a nevén nevezni (izéügy, hozéügy), és beilleszteni a megfelelő helyre a cikk szerkezete szerint, ha nem, akkor meg nem kell a cikkbe. Dettó az érdekességekre. Bennófogadó 2011. április 30., 22:44 (CEST)
thread_title:  Bulváros alcím 

message: * A pápa kirúgta a templom ablakát, SportGéza --Antissimo vita 2011. május 2., 09:34 (CEST)
thread_title:  Forrás 

message: A 67. forrás (Felavatták II. János Pál pápa szobrát Rákoshegyen.) nem létező címre mutat. Javaslom a következők valamelyikét beilleszteni:
http://www.rakosmente.hu/Hirek/Hir.aspx?NewsId=3d115489-28b9-4d9f-a677-8b97aa72f895&PrevUrl=/Hirek.aspx
vagy
http://www.magyarkurir.hu/hirek/megaldottak-ii-janos-pal-papa-szobrat-rakoshegyen
Rlevente 2011. május 4., 21:13 (CEST)
replies: text: Köszönjük, kicseréltem. --Antissimo 2011. május 5., 11:39 (CEST)
thread_title:  Forrás 

message: Szerintem most már át kéne nevezni a címben is Boldog II. János Pál pápának. A cikkekbe be van írva, de a címben is megilleti ez a megszólítás. 
replies: text: Jó helyen van a "Szent" megjelölés. 2001:4C4E:1EA3:5100:6562:9DAB:F794:AEBF (vita) 2024. február 9., 18:45 (CET)
thread_title:  Név